《送佘参知分署罗定》
明代·卢龙云

为语攀辕减别愁，使星仍照粤江头。棠连千里河同润，薇对三城地旧游。

百雉重关新保障，万山过雨足瓯窭。已知凤下人争睹，旋听将雏兴自悠。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。